
Z A P I S N I K

20. sjednice Vijeća Mjesnog odbora „Bruno Bušić“, održane 9.11.2022. g. s početkom u 19:00 sati u prostorijama Mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević



Predsjedava Sandra Tomljenović, predsjednica Vijeća.
Predsjednica konstatira da je nazočno svih 7 članova Vijeća, te otvara 20. sjednicu Vijeća Mjesnog odbora.
Predsjednica predlaže usvajanje zapisnika 18. sjednice koji su članovi Vijeća dobili e-poštom.
Vijeće prihvaća tekst Zapisnika 18. sjednice održane 12.10.2022. godine jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći



D N E V N I   R E D

1. Aktualna komunalna problematika
2. [bookmark: _Hlk113801197]Korištenje prostora MO “Bruno Bušić”
3. [bookmark: _Hlk113802012]Izvješća, pitanja i prijedlozi



Ad 1. Aktualna komunalna problematika

Predstavnik stanara Ulice Borongaj aerodrom 5 je 2. studenog 2022.g. predao zahtjev za uređenjem prilaza na navedenoj adresi.

Predsjednica otvara raspravu na kojoj sudjeluju svi vijećnici te jednoglasno donose 




[bookmark: _GoBack]
Zaključak 
o uvrštavanju u Plan komunalnih aktivnosti za 2023. godinu


Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan komunalnih aktivnosti za 2023. godinu uvrsti

· uređenje prilaza stambenoj zgradi na lokaciji Borongaj aerodrom 5

· o učinjenom obavijestiti ovo Vijeće.


Predstavnica obavještava Vijeće o očevidu koji je obavljen sa Zrinjevcem vezano uz izradu troškovnika za uređenje početka šetnice Vesne Parun. Predstavnik iz Zrinjevca smatra da uređenje tog dijela šetnice ne spada pod nadležnost Zrinjevca obzirom da se to koristi kao pristupna cesta jednoj kući.

Predsjednica otvara raspravu na kojoj sudjeluju svi vijećnici te jednoglasno donose 




Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnog gradskog ureda zatraži

· očevid i očitovanje o prometnom statusu makadamskog dijela Šetališta Vesne Parun u svrhu donošenja prometnog rješenja za potrebe asfaltiranja tog dijela Šetališta

· o učinjenom obavijestiti ovo Vijeće.




Dana 4.11.2022. g. S. P. poslao je upit vezano za uređenje pristupa garažama kod Vidrićeve 25. Od strane GU dobiven je odgovor da je u fazi izrada projekta i da se nema više informacija. Zadnja pisana obavijest o projektu datirana je 2022. g.

Predsjednica otvara raspravu na kojoj sudjeluju svi vijećnici te jednoglasno donose



Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnog gradskog ureda zatraži

· pisano očitovanje o trenutnom statusu uređenja pristupa garažama kod Vidrićeve 25

· o učinjenom obavijestiti ovo Vijeće.



Ad. 2. Korištenje prostora MO “Bruno Bušić”

Za jednokratno korištenje prostora podnijela sje 
· Marina Vukoje 18.11.2022. od 15h do 22h


Predsjednica otvara raspravu na kojoj sudjeluju svi vijećnici te jednoglasno donose 



Zaključak 
o jednokratnom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava korištenja prostora MS Marini Vukoje u terminu 18. studenog 2022. od 15 do 22 sata.



Zaprimljen je zahtjev za povremeno korištenje prostora
· Udruga joga u svakodnevnom životu Zagreb
		Termin velika dvorana
		ponedjeljak i četvrtak od 20:00h do 21:30h



· Matica umirovljenika Peščenica-Žitnjak, podružnica "Bruno Bušić" 
Termin velika dvorana:
 ponedjeljak i petak od 11h do 14h
utorak, srijeda i četvrtak od14h do 17h
svaka treća subota u mjesecu od 08h do 22h
	
Predsjednica otvara raspravu na kojoj sudjeluju svi vijećnici.

Vijeće Mjesnog odbora „Bruno Bušić“ od Matice umirovljenika Peščenica-Žitnjak, podružnica "Bruno Bušić" traži da dostavi Vijeću plan rada kako bi moglo donijeti odluku o zahtjevu za povremenim korištenjem prostora MS "Bruno Bušić".

Nakon rasprave Vijeće te jednoglasno donosi



Zaključak 
o povremenom korištenju prostora MS „Bruno Bušić“ 

Vijeće Mjesnog odbora „Bruno Bušić“ odobrava  povremeno korištenje prostora MS Udruzi joga u svakodnevnom životu Zagreb - YIDL u terminima:

· ponedjeljkom i četvrtkom od 20.00 do 21.30 sati




Predsjednica predlaže da se za prostorije MS "Bruno Bušić" nabave nove zavjese obzirom da su postojeće u lošem stanju i potrgane. Predlaže se postavljanje žaluzina koje bi bile postavljene direktno na prozore obzirom da trakaste zavjese se lako uništavaju otvaranjem prozora.

Predsjednica otvara raspravu na kojoj sudjeluju svi vijećnici te jednoglasno donose




Zaključak 
o potrebama uređenja prostorija objekta MS “Bruno Bušić”

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od Gradskog ureda za mjesnu samoupravu, civilnu zaštitu i sigurnost zatraži

· zamjenu dotrajalih i neispravnih trakastih zavjesa, na svim prozorima u objektu, venecijanerima ili nekim drugim oblikom zavjesa koje se montiraju na samo prozorsko krilo zbog lakšeg otvaranja prozora

· o učinjenom obavijestiti ovo Vijeće.




Ad. 3. Izvješća, pitanja i prijedlozi

Predsjednica izvještava članove vijeća o sljedećim pitanjima:
· Predložen je sastanak s korisnicima prostora da se održi 12.11.2022.g. u 17h sa sljedećim dnevnim redom
1. Potpisivanje obrasca o preuzimanju ključeva
2. Čišćenje prostora
3. Vođenje evidencije korištenja prostora
4. Razno  - dani Borongaja 2023
· 4.11.2022. došao je upit vezano za uređenje boćarskog igrališta – odgovoreno da je u planu da se boćalište uredi u dječje vježbalište
· 25.10.2022. odrađen je obilazak s Zrinjevcem za PKA 2023. godinu
· 25.10.2022. zatražena su rasvjetna tijela za potrebe MO 
· 21.10.2022. poslane su lokacije zelenih otoka kako bi se dobila suglasnost za njihovo uređenje. Predsjednica je otvorila raspravu vezano uz predloženu lokaciju zelenog otoka u Jakšićevoj prekoputa broja 8. Vijećnici su se složili da na predloženoj lokaciji ostaje zeleni otok.
· Predsjednica predlaže da se donese Zaključak vezano uz nanesenu zemlju kod garaža uz šetnicu Vesne Parun (K.Š. Gjalskog 76) Navedena problematika je raspravljana na . 4. sjednici kada je dogovoreno da se prijavi komunalnom redaru što je i učinjeno 
· 23.9. 2021. poslana je obavijest  komunalnom redaru
· 15.10. 2021. komunalni redar nas obavještava da je izdan nalog K-21-92819 Zrinjevcu
· 9.12. 2021. MO traži izvještaj o poduzetim aktivnostima
· 15.12. 2021. komunalni redar obavještava da su uklonjeni nepropisno odloženi opasni otpad
· 2.3. 2022. predsjednica ponovno sveobuhvatnu sanaciju mjesta obzirom da su na navučenoj zemlji nađene azbestne ploče, a Zrinjevac je nepotpuno uklonio samo dio površinskih
· 14.3.2022. komunalni redar nalaže Zrinjevcu poduzimanje radnji
Nakon ožujka nije ništa učinjeno da se nanesena zemlja u kojoj se nalaze i azbestne ploče uklone.
Vijeće nakon rasprave jednoglasno donosi sljedeći 



Zaključak 
o rješavanju aktualne komunalne problematike

Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da od nadležnih gradskih službi zatraži

· ponovni očevid i nadležno postupanje kako bi se u potpunosti uklonila nepropisno navezena zemlja kod garaža kod Šatelišta Vesne Parun – Gjalskoga 76

· o učinjenom obavijestiti ovo Vijeće.




· Izrađen je projekt za uređenje postojećeg dječjeg parka kod Borongaj aerodroma. Također je stiglo i pozitivno mišljenje na projekt. 
· Krenuli su ponovni očevidi za postavljanje smetlarnika
· Predsjednica je sastavila popis neriješenih komunalnih pitanja za koja su donesi zaključci što će biti proslijeđeno Gradskom uredu kako bi se utvrdilo u kojoj fazi realizacije su predmetna pitanja.



Pitanja i prijedloga nema i ovime je iscrpljen dnevni red. Predsjednica u 20:15 zatvara 20.
sjednicu VMO.






KLASA: 024-08/22-003/2228
URBROJ: 251-13-11-11/002-22-3
Zagreb, 9. studenog 2022.


Zapisnik sastavio
Ivan Romštajn



Predsjednica
Vijeća Mjesnog odbora „Bruno Bušić“
Sandra Tomljenović, mag. biol.

